'''Anders Lundorph''' (født [[17. marts]] [[1975]], [[København]], død den 4. marts 2022<ref>[http://www.teateravisen.dk/teaterinstruktoer-anders-lundorph-er-doed.html ''Teaterinstruktør Anders Lundorph er død'', 07-03-2022, Teateravisen.dk]</ref>) var en dansk [[teaterinstruktør]] og radio drama-instruktør. Lundorph var uddannet i Dansk og [[Teatervidenskab]] på [[Københavns Universitet]] i 2000 og som sceneinstruktør på [[Rose Bruford College of Speech and Drama]] i [[London]] i 2004. Lundorph var ansat som husinstruktør på Radio Drama på DR i årene 2005-2010. Siden da instruerede Lundorph radio i Danmark og Sverige. I 2013 instruerede Lundorph readioserien ''Borgen: Outside the Castle'' på BBCs Radio 4. Lundorph arbejdede som freelance-instruktør på scener i hele Danmark, men havde særlig tilknytning til [[Aarhus Teater]], [[Københavns Musikteater]] og Eventministeriet på [[Det Kongelige Teater]], hvor han især lavede teaterversioner af klassiske film og tv-udsendelser. Lundorph modtog en [[Årets Reumert|Reumert Talentpris]] i 2008 for forestillingen ''Kopftot'' på [[Sort/Hvid (teater)|Cafe Teatret]], og hans forestilling ''Boys Don't Cry'' vandt en Reumert Særpris i 2014. I 2015 instruerede Lundorph sin første revy, Ganløse Revyen.
Personbillede_savnes Kultur